Diari Oficial de la Generalitat Valenciana


Sumari del DOGV 6286, del 10-06-2010 (2010/6064)

Notificació de la sentència dictada en el judici de divorci contenciós número 1245/2008.
----------------------------------------------------------------------------------------

### Dades del document

Número de DOGV
:   6286

Data del DOGV
:   10-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6064


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de divorci contenciós número 1245/2008. [2010/6064]  
Divorci contenciós 1245/08   
Part demandant: Jenny Andrea Gómez Gélvez.  
Part demandada: Marco Antonio Cueto Montañez.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime de forma parcial la demanda presentada per Jenny Andrea Gómez Gélvez, representada pel procurador dels tribunals Alberto Cánovas Seiquer, contra Marco Antonio Cueto Montañez, en rebel·lia processal, i declare la dissolució per causa de divorci del matrimoni format pels cònjuges esmentats, celebrat a la ciutat de Barranquilla (Colòmbia) el 8 de juny de 1996, el qual es va inscriure al Registre Civil d'aqueixa localitat, amb els següents efectes a més a més dels legals.  
Primer. S'atribueix a la mare la guarda i custòdia de la filla comuna, S. B. C. G. La pàtria potestat és compartida, estant obligats, ambdós progenitors, a adoptar de mutu acord totes les decisions de transcendència que els afecten, i de manera especial aquelles relatives a la seua salut, educació i formació. Queden excloses d'aquesta norma aquelles decisions que pel seu caràcter urgent no permeten la consulta a l'altre progenitor, les quals seran adoptades per aquell amb qui es trobe la menor en cada moment.   
Segon. L'ús de l'habitatge familiar s'atribueix a la filla i a la mare.   
Tercer. S'estableix el següent règim de visites a favor del pare: estarà en la companyia de la seua filla els dimecres i els dissabtes des de les 17.00 hores fins a les 20.00 hores, sense que en els períodes de vacances s'hi fixe un règim especial, per la qual cosa durant aquests períodes el pare gaudirà del règim de visites indicat. El lliurament i la recollida de la menor es realitzarà per altri, tia materna o familiar autoritzat per la mare, al lloc que ambdós pares pacten.   
Quart. Marco Antonio Cueto Montañez pagarà una pensió alimentària mensual de dos-cents cinquanta-set euros (257 euros) per a la seua filla, que haurà d'ingressar en el compte corrent que la mare li designe, de bestreta, de l'1 al 5 de cada mes, revisable d'acord amb l'índex de preus al consum.   
Cinqué. Les despeses extraordinàries de la filla seran satisfetes a mitges, i caldrà sol·licitar el consentiment previ d'ambdós progenitors, llevat que raons d'urgència ho facen impossible.   
Sisé. No pertoca resoldre sobre l'obligació d'ambdós cònjuges d'amortització dels préstecs hipotecaris davant les corresponents entitats bancàries.   
Seté. La prohibició d'eixida del territori nacional de la menor, S. B. C. G., tret d'una autorització judicial prèvia.   
No es fa un pronunciament exprés sobre les costes causades.   
Notifiqueu aquesta sentència a les parts i feu-los saber que contra aquesta resolució es pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat, dins del termini de cinc dies, on s'esmente la resolució impugnada i la voluntat d'interposar-hi un recurs, i amb la indicació dels pronunciaments que s'impugnen.   
Aquesta és la meua sentència, que, jutjant definitivament en primera instància, pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la notificació de la sentència.  
Torrevieja, 12 de maig de 2010.- La secretària judicial: Ana María Lacalle Espallardo.